Държавен вестник, бр. 101, 2020 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  101
изисквания за награждаване и ги представя 
на директора на Службата за утвърждаване.
(3) На базата на утвърдените предложения 
структурата по управлението на човешките 
ресурси на Службата изготвя съответни запо-
веди на директора на Службата, министъра 
на отбраната и началника на отбраната за 
награждаване на служителите.
(4) Структурата по управлението на човеш-
ките ресурси на Службата организира про-
цедурата по награждаване на служителите.
Чл. 126. (1) За награждаване на лица по 
чл. 121, ал. 5 мотивирано предложение до 
директора на Службата може да се изготви от:
1. заместник-директор на Службата;
2. началника на структурата, отговаряща за 
връзките с бившите служители на Службата;
3. началника на структурата по управле-
нието на човешките ресурси на Службата. 
(2) След утвърждаване на предложението 
по ал. 1 структурата по управлението на чо-
вешките ресурси на Службата изготвя запо-
вед на директора на Службата и организира 
процедурата по награждаване.
Раздел VIII
Служебни дела и служебни и трудови досиета 
на служителите
Чл. 127. (1) На военнослужещите в Служ-
бата се създават и водят служебни дела съ-
гласно Закона за отбраната и въоръжените 
сили на Република България.
(2) На цивилните служители по служебно 
правоотношение в Службата се създават и 
водят служебни досиета съгласно Закона за 
държавния служител.
(3) На цивилните служители по трудово 
правоотношение в Службата се създават и 
водят трудови досиета съгласно Кодекса на 
труда.
(4) На служителите от Службата, осъщест-
вяващи оперативно-разузнавателна дейност, 
се създават и водят и оперативни дела при 
условия и по ред, определени с акт на ди-
ректора на Службата. 
(5) На всяко служебно дело, трудово и 
служебно досие по ал. 1, 2 и 3 се поставя 
уникален инвентарен номер, генериран от 
Автоматизираната информационна система 
за човешките ресурси на Службата.
Чл. 128. В акта на директора на Служ-
бата по чл. 127, ал. 4 се определя кои от 
документите, предназначени за делата или 
досиетата по чл. 127, ал. 1, 2 и 3, се съхра-
няват в оперативните дела на служителите.
Чл. 129. (1) Служебните дела и служебните 
и трудовите досиета по чл. 127 остават на 
съхранение в Службата след прекратяване 
на правоотношенията със служителите.
(2) Информация от делата и досиетата по 
ал. 1 се предоставя при условия и по ред, 
определени с акт на директора на Службата.
Раздел IX
Имуществена отговорност на служителите
Чл. 130. Имуществената отговорност на 
служителите в Службата се реализира при 
условия и по ред, определени в нормативни 
актове по чл. 61.
Чл. 131. Редът и начинът за изчисляване 
на разходите за издръжка, обучение, квалифи-
кация и/или преквалификация на военнослу-
жещите, завършили в структурата по чл. 54, 
ал. 2 от Закона за военното разузнаване, се 
определят с акт на директора на Службата.
Чл. 132. Служителите в Службата дължат 
възстановяване на разходи за издръжка, обу-
чение, квалификация и/или преквалификация 
при условията и по реда съответно на чл. 260, 
ал. 5 и чл. 292, ал. 4 от Закона за отбраната 
и въоръжените сили на Република България.
Раздел X
Служители на прикритие 
Чл. 133. (1) Служителите на прикритие 
са служители на Службата с особен статут, 
които имат правата и задълженията, пред-
видени в нормативните актове по чл. 61 и в 
други нормативни актове, приложими относно 
заеманата длъжност на прикритие. 
(2) Служителите на прикритие имат при-
криващи правоотношения с прикритието и 
действителни със Службата.
(3) Служителите на прикритие осъщест-
вяват оперативно-разузнавателна дейност 
съгласно приложение № 3 (секретно). 
(4) Служителите по ал. 1 осъществяват 
дейността си по начин, който не застрашава 
прикритието от разкриване.
(5) Ресурсното осигуряване на служителите 
на прикритие се урежда с акт на директора 
на Службата.
Чл. 134. (1) За работата си на прикритие 
служителят на Службата получава доходи и 
обезщетения, предвидени за заеманата длъж-
ност в прикритието.
(2) Задължителните осигурителни вноски 
върху доходите по ал. 1 се внасят при усло-
вията и по реда, установени за прикриващото 
правоотношение.
(3) В случаите, когато полученото нетно ме-
сечно възнаграждение за работа в прикритието 
е по-високо от полагащото се за заеманата в 
Службата длъжност, Службата изплаща само 
порцион и вещево доволствие по ред, определен 
с акт на директора на Службата, и начислява 
разликата в осигурителните вноски. 
(4) В случаите, когато полученото нетно 
месечно възнаграждение за работа в прикрити-
ето е по-ниско от полагащото се за заеманата 
в Службата длъжност, Службата изплаща 
разликата на служителя по ред, определен с 
акт на директора на Службата, и начислява 
разликата в осигурителните вноски.